JOHANNES DIEZMANN (DIETSMAN)  25-37  raadiod ?-26?-27-?  Võru, Kreutzwaldi 58 (25-31) - Aleksandri 4 (37)      J. Dietsman, optik-peenmehaanik (37) - Johannes Diezmann, Raadio-töötuba (31) - Johannes Diezmann,  optika-mehaanika tööstus, peeninstrumentide ja füüsika-aparaatide tehas (26?) - Joh. Diezmann, Optika-mehaanika tööstus (25)      1927, august   3- ja 5-lambilised neutrodüünid  1926?   valmistab raadio-aparaate      Ühel säilinud dateerimata reklaamlehel teatab Johannes Diezmann, et  valmistab oma tööstuses  "kõrgeväärtuslikke raadio-aparaate maksuta ainult tingimusega, et kõik tarvisminevad osad saavad minu käest ostetud".  Leht pärineb arvatavasti 1926. aastast (seal mainitakse 1200 vastuvõtja olemasolu Eestis ja sügisel avatavat ringhäälingu saatejaama - tõenäoliselt peeti silmas 1926. a. detsembris alustanud OÜ Riigi Ringhäälingu programmi, sest kui 1928. a. sügisel alustas tegevust uus Tartu saatja, oli Eestis juba üle 10 000 vastuvõtja).  Pildil kujutatud raadioaparaat võib olla ka mõne teise tehase toodang ja ainult illustratiivse eesmärgiga.  JOHANNES DIEZMANN'I REKLAAMLEHT    1925. aasta detsember: "Müügil mitmetüübilised raadio aparaadid ja nende osad. Nendele, kes soovivad ise endile raadio aparaate valmistada, antakse juhatust ja skeemid tarvitada. Võtan enese peale raadio aparaatide ülesseadmisi vastutusega, et nad korralikult töötama saavad.  Optika-mehaanika tööstus Joh. Diezmann" (Võru Teataja 24.12.1925)    13.-22. augustini 1927 Tallinnas peetud VI Eesti näitus-messil eksponeeris J. Diezmann omavalmistatud 3- ja 5-lambilisi neutrodüüne, valjuhääldeid, häältepuhastajaid" jm. "Kuulub rohkem asjaarmastajate hulka" (Kaja 17.08.1927).  Postimees 20.08.1927:  "... Pealinnast kaugel asuv Võru linn ei taha ka raadio-aparaatide konstrueerimise ja uute osade ülesleidmise alal pealinna äridest maha jääda. Nii on Võru optika ja mehaanika töökoja omanik Johannes Diezman välja pannud oma poolt kokku seatud 3- ja 5-lambilised neutrodüünid. Hääle kõla loomulikuks tegemiseks on hra Diezmanil välja töötatud vilgukivist membran ja erilisest massist valjulthääldaja. Esimene on Eestis patenteeritud nr. 749 all, kuna teine patenteerimata. Aparaadi välimuses on mõned puudused, kuid hääle kõla on hea. Võistlusest ei saanud leidur, tema oma seletusel, mõningatel põhjustel osa võtta, sellep. ei ole talle auhinda määratud. Soovime edu Eesti leidurile, sest kõik leidused on väikeselt alanud. ..."    1931. aasta detsembris müüs Raadio-töötuba ("Esimene Võrus") Johannes Diezmann OÜ Esto-Muusika neutrodüüne jm raadioaparaate ning ostis kokku, vahetas, noorendas ja parandas raadioaparaate.